[image: image1.jpg]


[image: image2.jpg]S5A3ATrt



[image: image3.png](4 ’,
2 < KYJTTYPHY LIEHTAP
‘ov" " BEOTPAl

[]obpo je da ceu 3Haly 20e cam




NOVO! NOVO! NOVO! 
Poštovani nastavnici, 

BAZAART vas sa radošću poziva na prvi u nizu susreta Šta radim, šta radiš – 
priliku da se sretnete sa primerima dobre prakse u primeni dramskih tehnika i metoda u obrazovno-vaspitnom radu. Dobrodošli su svi nastavnici koji imaju potrebu da razmenjuju svoja iskustva, uče od svojih kolega i podržavaju jedni druge.
Utorak, 12. decembar 2017. godine od 19.15 časova
Dečji kulturni centar Beograd, Takovska 8, soba 303
Uključi me – razumeću
[image: image4.emf]Svoj istraživački pristup nastavi predstaviće nam višestruko nagrađivana nastavnica srpskog jezika i književnosti Branijeta Kondžulović koja radi u Tehničkoj školi za dizajn kože u Beogradu. Osim što godinama istražuje i primenjuje različite vidove aktivne nastave, Branijeta je dugogodišnji polaznik, autor i voditelj Bazaartovih susreta, seminara i radionica.
Saznaćete kako se može izaći na kraj sa problemima sa kojima se suočavaju nastavnici u srednjim stručnim školama – slabo predznanje učenika, neizgrađene radne navike i komunikacijske veštine, nedostatak motivacije i ambicije..., kako na najbolji način iskoristiti stvaralačke potencijale učenika i preobratiti ih u instrumente njihovih ličnih postignuća.

Kroz primere primene dramskih tehnika u nastavi gramatike i književnosti, ali i na časo-vima odeljenjskog starešine i vannastavnim aktivnostima, biće prikazano kako nastavnik, uprkos preprekama i otežavajućim okolnostima, može da aktivira i uključi sve učenike.

Šta radim, šta radiš je razmena iskustava i veština korisna svim nastavnicima, bez obzira na nastavnu oblast kojom se bave. Učešće je slobodno i nije vam neophodna prijava. 

Susret uređuje i vodi Miodrag Savović, nastavnik matematike.
DOBRO DOŠLI!

Skup nije akreditovan. Učesnici dobijaju sertifikat BAZAARTA na lični zahtev, za potrebe profesionalnog portfolija. 

Susret je aktivnost LOTREK Beograd – Centra za dramsku edukaciju nastavnika, koji vodi BAZAART. Partnerska ustanova LOTREK centra Beograd je Dečji kulturni centar Beograd. 

Projekat LOTREK podržavaju 
Ministarstvo kulture i Ministarstvo prosvete, 
nauke i tehnološkog razvoja Republike Srbije 
